Diari Oficial de la Generalitat Valenciana


Sumari del DOGV 7922, del 22-11-2016 (2016/9277)

RESOLUCIÓ de 9 de novembre de 2016, de la directora general de Farmàcia i Productes Sanitaris, per mitjà de la qual s'admet a tràmit la sol·licitud formulada per l'alcalde president de l'Ajuntament de Cofrentes, per a l'autorització d'una farmaciola turística en el nucli de població de Balneari Hervideros de Cofrents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9277


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 9 de novembre de 2016, de la directora general de Farmàcia i Productes Sanitaris, per mitjà de la qual s'admet a tràmit la sol·licitud formulada per l'alcalde president de l'Ajuntament de Cofrentes, per a l'autorització d'una farmaciola turística en el nucli de població de Balneari Hervideros de Cofrents. [2016/9277]  
Vista la sol·licitud formulada per l'alcalde president de l'Ajuntament de Cofrentes, per a l'autorització d'una farmaciola turística en el nucli de població de Balneari Hervideros de Cofrents.  
Atès que existeixen, en el nucli de població esmentat, 12 habitants censats i 480 places hoteleres.  
Atès que es compleix el que preveu l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
  
Admetre a tràmit la sol·licitud esmentada, amb les indicacions següents.  
- L'Ajuntament de Cofrentes disposa de local per a la ubicació de la farmaciola en el nucli de població de Balneari Hervideros de Cofrents.  
- El mínim d'assistència és de 10 hores setmanals d'atenció al públic.  
- El període d'obertura serà del 20 de març de 2017 al 30 de novembre de 2017.  
  
Els farmacèutics titulars d'oficina de farmàcia oberta al públic en la zona farmacèutica general número 7 i zones farmacèutiques contigües, interessats en l'adjudicació de la farmaciola hauran de presentar, en el termini màxim d'un mes comptat a partir de l'endemà de la present publicació, la instància segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre.  
  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, carrer del Misser Mascó, número 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del Procediment Administratiu Comú de les Administracions Públiques.  
  
València, 9 de novembre de 2016.- La directora general de Farmàcia i Productes Sanitaris: Patricia Lacruz Gimeno.